Շեքսպիրյան փառատոնի տնօրեն, «Ըստ մեր քաղաքի կանոնադրության /Չափն ընդդեմ Չափի/» ներկայացման ռեժիսոր Կարո Բալյանը հանդիսատեսին հիշեցրեց փառատոնի շրջանակում բեմադրվող ներկայացումների ժամանակացույցը, ապա շեշտեց. «Փառատոնի արմատներն իրականում ձգվում են մինչեւ խորը ժամանակներ՝ սկսած Սիրանույշից, շարունակվելով Փափազյանով… Ամենամյա այս փառատոնով փորձում ենք պահպանել շեքսպիրյան ավանդույթները: Թե ինչպես է ստացվում, 13 տարի անընդմեջ ասում է հանդիսատեսն իր ներկայությամբ եւ գնահատականով»: